-Այն ժամանակ Նիկոլ Փաշինյանը ցանկացավ ներդրում ունենալ ստեղծված իրավիճակում, որը այն ժամանակ «Սասնա ծռեր» խմբավորման անդամների կողմից այդպես չգնահատվեց, եւ ուզում եմ ասել, որ Նիկոլ Փաշինյանի մասնակցությունը 2016 թվականի հուլիսին եւ 2018 թվականի ապրիլ-մայիս ամիսներին միեւնույն իրավիճակը չէր տիրում։ Մենք կարող ենք միգուցե հաստատել, որ Փաշինյանը նույն մարտավարությունն էր կիրառում եւ 2016 թվականին, եւ 2018, բայց իրավիճակը նույնը չէր։ Արդյոք «Սասնա ծռերը» սխալվե՞լ էին, այո, այդ արտահայտությունները, որ եղել էին 2 տարի առաջ կոպիտ ու կոշտ արտահայտություններ էին, այդ մասին կասկած չկա, ուղղակի արդյոք խաղաղ եւ բաց ձեռքերի շարժումը 2016 թվականի հուլիսին կհանգեցնե՞ր այն արդյունքին, ինչին հանգեցրեց այս թվականին, ես հստակ պատասխան չեմ կարող տալ։